**VitaePro** on norjalaisen VitaeLabin markkinoima lisäravintoaine, jota myydään vain yrityksen omassa verkkokaupassa jatkuvan tilauksen menetelmällä eri Pohjoismaissa. Tuote lanseerattiin Suomessa 2008 ja se on noussut yhdeksi myydyimmistä ravintolisistä. Tuotteen terveysväitteet ovat herättäneet kritiikkiä, ja Ruotsin kuluttaja-asiamies haastoi syksyllä 2014 VitaeLabin markkinaoikeuteen harhaanjohtavasta markkinoinnista. Markkinaoikeus ratkaisi asian VitaeLabin hyväksi ja hylkäsi kuluttaja-asiamiehen vaatimuksen saada ennakkoratkaisua Euroopan yhteisöjen tuomioistuimesta. 

VitaePron koostumuksessa yhdistyvät astaksantiini, luteiini, zeaksantiini, omega-3-rasvahapot, seleeni, B12- C-, D- ja E-vitamiini sekä Boswellia serrata. Ainesosien vaikutuksia elimistöön kerrotaan tutkitun tieteellisesti. Astaksantiini toimii kasveissa antioksidanttina. Sitä tuottavaa levää esiintyy luonnossa, mutta levää myös viljellään aurinkoisissa maanosissa. Euroopan elintarviketurvallisuusvirasto ei ole vahvistanut yhtään tutkimaansa astaksantiinia koskevaa terveysväittämää. D-vitamiinia tarvitaan puolestaan muun muassa normaalin lihastoiminnan ylläpitämiseen. VitaePro-ravintolisä sisältää markkinoijan mukaan "runsaasti" näitä kaikkia. EU:n komission hyväksymien terveysväitteiden mukaan VitaePron sisältämät antioksidantit seleeni, C-ja E-vitamiini edistävät solujen suojaamista hapetusstressiltä eli oksidatiivisen stressin aikaansaamilta haitallisilta reaktioilta.

Yritys
------

VitaeLab on Sana Pharma AS:n vuonna 2002 perustama tytäryhtiö ja ravintolisiin erikoistunut verkkokauppa. Pohjoismaissa toimivalla yrityksellä on Suomen lisäksi markkinointisivustot myös ruotsiksi, tanskaksi ja norjaksi. Muita VitaeLabin markkinoimia ravintolisiä ovat OmegaPro, ImmunoPlus, MultiPro, Cal-Mag ja Active Q10. Tuotteiden tilaaminen tapahtuu kestotilausperiaatteella, jolloin asiakas saa uuden tuotelähetyksen noin kahden kuukauden välein (7 tai 8 viikkoa tuotteesta riippuen) niin kauan kuin itse haluaa.

Markkinointi
------------

VitaeProta myydään mm. yrityksen oman verkkokaupan kautta. Lisäksi markkinoinnissa käytetään televisio-, printti- ja digitaalista mainontaa sekä perinteistä suoramarkkinointia ja puhelinmyyntiä. Tuotteet toimitetaan kirjeenä. VitaePron yksi lähetys eli 50 kapselia maksaa 33,4 euroa. Uusille asiakkaille yritys tarjoaa tuotteen kokeilua puoleen hintaan. Tuotteen kohderyhmänä ovat yli 45-vuotiaat. VitaeLab on Suomen Asiakkuusmarkkinointiliiton (ASML) jäsen.

Kesällä 2014 ja 2015 VitaeProta mainostettiin suurella pohjoismaisella televisiokampanjalla, jonka päämainoselokuvan suomalaisversion tähtenä esiintyy tanssiva ja laulava Nicke Lignell. Vuonna 2014 VitaeLab olikin 135 502 mainossekunnillaan Suomen yhdeksänneksi suurin tv-mainostaja. Kesällä 2017 samantyylisessä tv-mainoksessa esiintyi Mikko Leppilampi, ja kesällä 2022 tuotetta mainostettiin uusintaversiolla vuoden 2014 mainosspotista alkuperäisine Nicke Lignellin ääniraitoineen mutta uusin näyttelijöin.

Tuotteen muita tunnettuja suomalaisia mainoshahmoja ovat olleet laulaja Marion Rung, uimari Hanna-Maria Seppälä ja soutaja Pertti Karppinen.

VitaePro muissa maissa
----------------------

Ruotsin kuluttaja-asiamies haastoi VitaeLabin syksyllä 2014 markkinaoikeuteen harhaanjohtavasta markkinoinnista ja sekä Ruotsin että EU:n markkinointisäännösten rikkomisesta. mutta Ruotsin markkinaoikeus ratkaisi asian VitaeLabin hyväksi.  Myös Norjassa on keskusteltu julkisuudessa tuotteen markkinointimenetelmistä. Monien lääkärien, kuten Karoliinisen instituutin ravitsemusepidemiologin Agneta Åkessonin mukaan ravintolisät ovat hukkaan heitettyä rahaa.

Lähteet
-------

1. 1 2  VitaePro laajentaa asiakaskuntaa jatkuvalla tv-näkyvyydellä[vanhentunut linkki], MTV3 20.3.2015, viitattu 25.3.2015.
2. ↑  Burana on Suomen luotetuin - Ibumax syrjäytti Aspirinin, Markkinointi & Mainonta 7.3.2014, viitattu 25.3.2015.
3. 1 2  KO stämmer bolaget bakom VitaePro (Arkistoitu – Internet Archive), Forskning om, Oberoende information om kosttillskott, helmikuu 2015, viitattu 25.3.2015.
4. 1 2   Marknadsföring av kosttillskott; nu fråga om inhämtande av förhandsavgörande från EU-domstolen, Marknadsdomstolen 12.5.2015, viitattu 10.8.2015. (ruotsiksi)
5. ↑  Vitaepro koostumus:  , viitattu 10.7.2018
6. ↑  Tieteellinen tutkimus koskien Vitaeprota:
7. 1 2  Astaksantiini:
8. ↑  Borgelöv, Theresa: Vitaepro, en bluff? (Arkistoitu – Internet Archive) Kostschema-blogi, 21.2.2015, viitattu 25.3.2015.
9. ↑  Euroopan komission asetus, elintarvikkeita koskevien sallittujen terveysväitteiden luettelo (sivut 11, 14 ja 35) *ravintolisatiedotus.fi*.  Arkistoitu 24.9.2015.
10. ↑  Ravintolisät suoraan kotiin nyt -50% | VitaeLab *www.vitaelab.fi*. Viitattu 10.7.2018.
11. ↑  VitaeLabin sopimusehdot *www.vitaelab.fi*. Viitattu 10.7.2018.
12. ↑  VitaePro.fi Hintatieto, viitattu 10.7.2018
13. 1 2  VitaeLab, Vertailussa.fi, viitattu 25.3.2015.
14. ↑  ASML Jäsenyritykset, viitattu 16.2.2017.
15. ↑  "Maailman ärsyttävin mainos" - nyt puhuu tanssahteleva Nicke Lignell (Arkistoitu – Internet Archive), Ilta-Sanomat 12.8.2014, viitattu 25.3.2015.
16. ↑  Muukkonen, Henrik: Unilever oli taas Suomen suurin tv-mainostaja, Markkinointi & Mainonta 23.1.2015. Viitattu 11.11.2015.
17. ↑  Se toimii joo[vanhentunut linkki], VitaeLab. Viitattu 1.7.2017.
18. ↑  VitaePro-mainoksia *vitaepro.fi*. Viitattu 15.7.2022.
19. ↑  Rystet over VitaePro-markedsføring, NRK 28.01.2009, viitattu 25.3.2015.
20. ↑  Hariz, Viktor: Forskare: "Kosttillskott är pengar i sjön", Sveriges Television 26.11.2014, viitattu 25.3.2015.